RESEP: Blosende oondgestoofde kwepers, die lui manier | Netwerk24
As ek 'n meevaller kwepers kry, berei ek 'n groot hoeveelheid op hierdie maklike manier – geen geskillery of klokhuis-uitsnyery nie. Dit hou twee weke in die yskas, net reg vir ontbyt, bykos of nagereg. Die orige stroop kan by sodawater of vonkelwyn gevoeg word vir 'n lieflike pienk drankie.
8-12 kwepers, afhangende van grootte
'n paar repe suurlemoenskil en/of lemoenskil
Voorverhit die oond tot 160 °C. Was die kwepers en vryf die donsies af. Sny die kwepers in die helfte of hou dit heel as die kwepers aan die kleiner kant is. Plaas die kwepers in 'n oondpan, giet die water oor en sprinkel dan die suiker oor. Voeg die speserye en suurlemoenskil by. Bedek goed met aluminiumfoelie en bak sowat 3-4 uur totdat die kwepers doeksag is en die stroop 'n diep robynrooi.
Haal uit die oond. Giet die stroop deur 'n sif en verkoel voordat dit in die yskas geplaas word.
Opdienvoorstelle: Bedien met jogurt of hangkaas en gekapte pimperneute. Vir 'n Turkse geur, voeg 'n druppel of twee goeie rooswater by. Ook heerlik met geklopte room, vla of vanieljeroomys.